Diari Oficial de la Generalitat Valenciana


Sumari del DOGV 8227, del 05-02-2018 (2018/254)

RESOLUCIÓ de 9 de gener de 2018, de la Direcció General d'Indústria i Energia, per la qual s'acorda publicar les resolucions d'inadmissió dictades en el marc de la convocatòria de 6 d'octubre de 2017, de la Conselleria d'Economia Sostenible, Sectors Productius, Comerç i Treball, per la qual es convoquen ajudes en matèria d'industrialització per a associacions empresarials multisectorials d'àmbit comarcal de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8227

Data del DOGV
:   05-02-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/254


Data del document
:   09-01-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 9 de gener de 2018, de la Direcció General d'Indústria i Energia, per la qual s'acorda publicar les resolucions d'inadmissió dictades en el marc de la convocatòria de 6 d'octubre de 2017, de la Conselleria d'Economia Sostenible, Sectors Productius, Comerç i Treball, per la qual es convoquen ajudes en matèria d'industrialització per a associacions empresarials multisectorials d'àmbit comarcal de la Comunitat Valenciana. [2018/254]  
  
  
  
En compliment del que disposa l'article 45 de la Llei 39/2015, d'1 d'octubre, del procediment administratiu comú de les administracions públiques, i del que disposa el resolc catorze de la Resolució de 6 d'octubre de 2017, de la Conselleria d'Economia Sostenible, Sectors Productius, Comerç i Treball, per mitjà de la qual es convoquen ajudes en matèria d'industrialització per a associacions empresarials multisectorials d'àmbit comarcal de la Comunitat Valenciana, s'acorda donar publicitat, per mitjà de la seua publicació en el Diari Oficial de la Generalitat Valenciana, a les resolucions d'inadmissió dictades en data 15 de desembre de 2017, en relació a les sol·licituds presentades en l'esmentada convocatòria, i el tenor coincident de les quals és el següent:  
  
Atenent als resolc tercer, quint i sext de la Resolució de 6 d'octubre de 2017 abans citada, on s'estableixen els requisits per a ser beneficiaris d'aquestes ajudes, les actuacions, projectes i gastos subvencionables.  
  
Considerant que de la documentació aportada per l'Associació de Comerciants i Empresaris de Náquera en la seua sol·licitud, es desprén que no compleix amb la condició de beneficiari al no ser una associació d'àmbit comarcal sinó de caràcter local, que les actuacions proposades no tenen relació directa amb la industrialització ni la millora de la competitivitat d'empreses industrials de la Comunitat Valenciana, i que els gastos de les actuacions no beneficien a empreses industrials amb centre productiu a la Comunitat Valenciana.  
Considerant que la reduïda documentació aportada per l'Associació Comarcal d'Empresaris no permet comprovar que l'associació compleix amb la condició de beneficiari ni que les actuacions a subvencionar tinguen relació directa amb la industrialització ni la millora de la competitivitat d'empreses industrials de la Comunitat Valenciana, sent a més impossible verificar que les despeses de les actuacions beneficien a empreses industrials amb centre productiu a la Comunitat Valenciana.  
  
Considerant que en data 28 de novembre es va notificar a l'Associació Comarcal d'Empresaris un requeriment perquè esmenara els defectes i insuficiències de documentació apreciats en la seua sol·licitud, no havent respost de cap mode a l'esmentat requeriment en el termini de 10 dies hàbils concedits.  
En aplicació de les competències establides en l'article 160.4 de la Llei 1/2015, de 6 de febrer, d'hisenda publica, del sector públic instrumental i de subvencions, en el Decret 157/2015, de 18 de setembre, del Consell, per mitjà del que s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i la delegació de competències establida en els articles 9 i 12 de l'Ordre 22/2016 on es delega en el director general d'Indústria i Energia la competència per a resoldre la concessió o denegació de les ajudes a què es refereix aquesta convocatòria, resolc:  
  
  
Primer  
Inadmetre les sol·licituds presentades per l'Associació de Comerciants i Empresaris de Náquera (CIF U74215839) i l'Associació Comarcal d'Empresaris (CIF U07558750), per no complir amb els requisits establits en els punts 3 del resolc tercer, 1 del resolc quint i 2 del resolc sext de la Resolució de 6 d'octubre de 2017.  
  
  
Segon  
Acordar l'arxivament dels respectius expedients.  
Contra la present resolució, que posa fi a la via administrativa podrà interposar-se, potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, recurs de reposició davant del mateix òrgan que l'ha dictat, en el termini d'un mes a comptar des de l'endemà de la seua publicació. O bé, directament recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la seua publicació, de conformitat amb el que preveu l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 9 de gener de 2018.- El director general d'Indústria i Energia, p. s. (R 23.11.2017 del conseller d'Economia Sostenible, Sectors Productius, Comerç i Treball), la directora general d'Internacionalització: María Dolores Parra Robles.